«Раней гэты мэханізм быў катастрафічны, праз рэзкую дэвальвацыю, як было ў 2011 ці 2014 годзе, — кажа Чалы. — Цяпер ён працуе практычна пастаянна. Раней ішло намнажэньне дысбалянсаў праз раскручваньне ўнутранага попыту, што прыводзіла да ціску на валютны рынак і пагаршэньня гандлёвага балянсу, а адпаведна і да зьмяншэньня плацёжнага балянсу і дэвальвацыі. Цяпер гэта адбываецца меней заўважна, але пастаянна. Цяпер гэтыя высілкі больш марныя: не ўдаецца нават стварыць хоць крыху працяглую ілюзію, што накручаныя заробкі высокія».